Krimmitatari Rahva Medžlis

Krimmitatari Rahva Medžlis (krimmitatari keeles Къырымтатар Миллий Меджлиси, Qırımtatar Milliy Meclisi; ukraina keeles Меджлiс Кримськотатарського Народу, Medžlis Krõmskotatarskogo Narodu) on krimmitatarlaste esinduskogu Krimmitatari Rahva Kurultai täidesaatev organ Krimmis.

Krimmitatari Rahva Medžlis  töötab Kurultai istungjärkude vahelisel ajal. See koosneb 33 liikmest, kaasaarvatud Medžlise esimees.

Alates selle algusaastast 1991 kuni 2013. aastani oli Krimmitatari Rahva Medžlise esimees Mustafa Abdülcemil Qırımoğlu.Regioonid ja territooriumid: Krimm, BBC News. Alates 2013. aastast juhib seda Refat Çubarov.Krimmitatarlaste medžlis valis endale uut juhti, Jameson Foundation.

Medžlis boikoteeris 16. märtsi 2014 ebaseaduslikku Krimmi referendumit pärast Venemaa sõjalist sekkumist Krimmis (vt Ukraina kriis).As Crimea Secession Vote Passes, Ukraine Restricts Entry By Russians Forbes, 16 March 2014.

20. märtsil 2014 tunnustas Ukraina Ülemraada ametlikult ja selgesõnaliselt Medžlist Krimmitatari Rahva Kurultai täidesaatva organina, samal ajal tunnustati Kurultaid krimmitatari rahva kõrgema esinduskoguna.ПОСТАНОВА Верховної Ради України Про Заяву Верховної Ради України щодо гарантії прав кримськотатарського народу у складі Української Держави (Ukraina Ülemraada seadlus krimmitatari rahva õiguste garanteerimisest Ukraina riigi koosseisus) Vaadatud 7.07.2015.

Krimmitatari Rahva Kurultai erakorralisel istungil 29. märtsil 2014 palus Medžlise esimees Refat Çubarov Kurultai heakskiitu poliitiliste ja juriidiliste toimingute algatamiseks, eesmärgiga saavutada krimmitatarlaste etniline ja territoriaalne autonoomia nende ajaloolisel kodumaal.Krimmitatarlased tahavad autonoomiat, ERR uudised. 

1. juulil 2015 Ukraina presidendi Petro Porošenko poolt esitletud põhiseaduse kava järgi peaks krimmitatarlased saama kultuuriautonoomia. Çubarov reageeris sellele ettepanekule teravalt, leides, et krimmitatarlased peaksid saama täieliku enesemääramisõiguse oma ajaloolisel kodumaal.Crimean Tatar leader angrily rejects President’s Constitutional proposals KHPG, 6. juuli 2015.

Medžlise asukoht oli 2016. aastani Simferopol. Pärast seda, kui 26. aprillil 2016 Venemaa Föderatsiooni Krimmi Vabariigi Ülemkohus nimetas Medžlise äärmusrühmituseks ja keelas selle tegevuse, viidi see üle Kiievisse.Vene kohus kuulutas krimmitatarlaste ühenduse äärmusrühmituseks

 Viited 

Välislingid
 Ametlik koduleht (krimmitatari, inglise, ukraina ja vene keeles)

Kategooria:Krimm